ΛΕΞΙΚΟ ΝΑΥΤΙΚΩΝ & ΝΑΥΤΙΛΙΑΚΩΝ ΟΡΩΝ

Καλωσήρθατε στην ηλεκτρονική έκδοση του Λεξικού Ναυτικών & Ναυτιλιακών Όρων των εκδόσεων Σταφυλίδη.

###### Οδηγίες Χρήσης

Γενική Λειτουργία του Λεξικού Ναυτικών & Ναυτιλιακών Όρων

Το περιβάλλον του Λεξικού Ναυτικών & Ναυτιλιακών Όρων

Παρουσίαση Εκδόσεων Σταφυλίδη

Εγκατάσταση στον σκληρό δίσκο

Problems with the display of Greek characters

# Γενική Λειτουργία του Λεξικού Ναυτικών & Ναυτιλιακών Όρων

Το Λεξικό Ναυτικών & Ναυτιλιακών Όρων ξεκινά αυτόματα βάζοντας το cd του λεξικού σε μια συσκευή cd-rom του υπολογιστή σας. Σε περίπτωση που για κάποιο λόγο το Λεξικό Ναυτικών & Ναυτιλιακών Όρων δεν ξεκινήσει από μόνο του, μπορείτε να το ξεκινήσετε ως εξής:

Έχοντας βάλει το cd του λεξικού στη συσκευή cd-rom του υπολογιστή σας κάνετε διπλό κλικ με το ποντίκι στο εικονίδιο «Ο Υπολογιστής μου» (ή “My computer”). Στο παράθυρο που ανοίγει κάνετε διπλό κλικ στο εικονίδιο με τίτλο “Λεξικό Ναυτικών & Ναυτιλιακών Όρων” και μπαίνετε στο περιβάλλον του λεξικού. Αν αντί για να λειτουργήσει το λεξικό, εμφανιστεί μπροστά σας μια λίστα με τα περιεχόμενα του cd, τότε κάνετε διπλό κλικ στο αρχείο με όνομα “ShipLex” ή “Ship Lex.exe” και το λεξικό θα ξεκινήσει.

## Αναζήτηση λημμάτων

Για να αναζητήσετε κάποιο λήμμα το μόνο που έχετε να κάνετε είναι να το πληκτρολογήσετε στο πλαίσιο αναζήτησης λήμματος. Κατά τη διάρκεια της πληκτρολόγησης στη λίστα αποτελεσμάτων αναζήτησης εμφανίζονται όλα τα λήμματα τα οποία ξεκινούν με τη λέξη ή το μέρος της λέξης που έχετε πληκτρολογήσει στο πλαίσιο αναζήτησης λήμματος.

Μετακινείστε στη λίστα με τη χρήση του ποντικιού ή του πληκτρολογίου (άνω-κάτω βέλη, Page Up, Page Down) και επιλέγετε το κατάλληλο λήμμα (άμα χρειαστεί με το πλήκτρο του ποντικιού), τότε εμφανίζονται τα ακόλουθα στοιχεία του λήμματος:

· στο χώρο επιλεγμένου λήμματος εμφανίζεται ευκρινέστερα το επιλεγμένο λήμμα.

· στο χώρο απόδοσης λήμματος εμφανίζεται η απόδοση του επιλεγμένου λήμματος.

· στο πλαίσιο ερμηνείας εμφανίζεται η ερμηνεία του λήμματος.

· αν έχετε στενέψει το παράθυρο του Λεξικού Ναυτικών & Ναυτιλιακών Όρων αρκετά ώστε να έχει εξαφανιστεί το πλαίσιο ερμηνείας, τότε η ερμηνεία του λήμματος εμφανίζεται σε νέο πλαίσιο που προβάλλεται μπροστά από τη λίστα αποτελεσμάτων αναζήτησης (βλ. εξοικονόμηση χώρου στην επιφάνεια εργασίας).

##

## Δυνατότητες Αναζήτησης

Αναζητήσεις στο λεξικό μπορείτε να κάνετε με χρήση διαφόρων κριτηρίων. Ο απλούστερος τρόπος αναζήτησης λημμάτων είναι να πληκτρολογήσετε το λήμμα στο πλαίσιο αναζήτησης.

Άλλα κριτήρια που μπορείτε να χρησιμοποιήσετε για αναζητήσεις είναι:

· αγγλοελληνικό ή ελληνοαγγλικό λεξικό (πλήκτρο ένδειξης/επιλογής γλώσσας)

· αρχή, κατάληξη και περιεχόμενο λημμάτων (πλήκτρο σύνθετων αναζητήσεων)

· λήμματα στην ερμηνεία των οποίων υπάρχει η επιλεγμένη λέξη (πλήκτρο αναζήτησης στις ερμηνείες)

· επεξεργασμένα λήμματα

Λειτουργία Γρήγορης Μετάφρασης

Μια ευκολία που σας προσφέρει το Λεξικό Ναυτικών & Ναυτιλιακών Όρων είναι η λειτουργία της γρήγορης μετάφρασης. Η λειτουργία αυτή πραγματοποιεί σύνδεση του Λεξικού Ναυτικών & Ναυτιλιακών Όρων με τις άλλες εφαρμογές που τρέχουν στον υπολογιστή σας και σας προσφέρει τη δυνατότητα αναζήτησης στο Λεξικό Ναυτικών & Ναυτιλιακών Όρων λέξεων που βρίσκονται σε άλλες εφαρμογές, επιτρέποντάς σας να κάνετε λιγότερες κινήσεις από αυτές που κανονικά απαιτούνται για τη λειτουργία του λεξικού. Η λειτουργία αυτή ενεργοποιείται πατώντας το Πλήκτρο Ενεργοποίησης της Γρήγορης Μετάφρασης.

# Το περιβάλλον του Λεξικού Ναυτικών & Ναυτιλιακών Όρων

Το λεξικό αποτελείται από τα εξής στοιχεία:

Λειτουργία

1. Πλαίσιο αναζήτησης λήμματος

2. Λίστα αποτελεσμάτων αναζήτησης

3. Χώρος επιλεγμένου λήμματος

4. Χώρος απόδοσης λήμματος

5. Πλαίσιο ερμηνείας

Πλήκτρα λειτουργίας

6. Πλήκτρο ένδειξης/επιλογής γλώσσας

7. Πλήκτρο προηγούμενου λήμματος

8. Πλήκτρο λίστας προηγούμενων λημμάτων

9. Πλήκτρο επόμενου λήμματος

10. Πλήκτρο λίστας επομένων λημμάτων

11. Πλήκτρο αντιγραφής

12. Πλήκτρο επικόλλησης

13. Πλήκτρο εκτύπωσης

14. Πλήκτρο σύνθετων αναζητήσεων

15. Πλήκτρο αναζήτησης στις ερμηνείες του λεξικού

16. Πλήκτρο Ενεργοποίησης Γρήγορης Μετάφρασης

17. Πλήκτρο επεξεργασίας Λημμάτων

18. Πλήκτρο εμφάνισης πινάκων

19. Πλήκτρο βοήθειας

20. Πλήκτρο παραμονής στην κορυφή

21. Πλήκτρο εξόδου

Άλλες Ενδείξεις

22. Ένδειξη εγκατάστασης στο σκληρό δίσκο

23. Ένδειξη παρουσίασης εκδόσεων Σταφυλίδη

24. Ένδειξη εμφάνισης Copyright

### Πλαίσιο αναζήτησης λήμματος

Στο πλαίσιο αναζήτησης λήμματος μπορείτε να εισάγετε το λήμμα που επιθυμείτε να αναζητήσετε, ολόκληρο ή κάποιο μέρος από την αρχή του. Στη λίστα αποτελεσμάτων αναζήτησης εμφανίζονται τα λήμματα που ξεκινούν με τη λέξη που πληκτρολογήθηκε.

Το πρώτο γράμμα της λέξης που πληκτρολογείτε στο πλαίσιο αυτό καθορίζει και το λεξικό που θα χρησιμοποιηθεί για την αναζήτηση, αγγλοελληνικό ή ελληνοαγγλικό.

### Λίστα αποτελεσμάτων αναζήτησης

Είναι ο χώρος στον οποίο εμφανίζονται τα λήμματα που καλύπτουν τα κριτήρια της εκάστοτε αναζήτησης. Η μετακίνηση ανάμεσα στα λήμματα της λίστας γίνεται είτε με τη χρήση του ποντικιού είτε με τη χρήση πληκτρολογίου, με τα πλήκτρα (άνω-κάτω βέλος, PageUp και PageDown). Κάθε λήμμα που επιλέγεται εμφανίζεται στο χώρο επιλεγμένου λήμματος για μεγαλύτερη ευκρίνεια, ενώ εμφανίζονται η απόδοσή του στο χώρο απόδοσης λήμματος και η ερμηνεία του στο πλαίσιο ερμηνείας.

Άμα έχετε εισάγει δικά σας λήμματα στο λεξικό αυτά εμφανίζονται στη λίστα με αστερίσκο (*) στο τέλος.

Σε περίπτωση που έχετε στενέψει το παράθυρο του λεξικού αρκετά ώστε να μην εμφανίζεται το πλαίσιο της ερμηνείας τότε σε κάθε επιλογή λήμματος τα παραπάνω στοιχεία προβάλλονται σε νέο πλαίσιο μικρών διαστάσεων.

### Χώρος επιλεγμένου λήμματος

Κάθε φορά που επιλέγεται ένα λήμμα στη λίστα αποτελεσμάτων, το λήμμα εμφανίζεται στο χώρο αυτό για λόγους ευκρίνειας. Ο λόγος είναι ότι κάποια από τα λήμματα του λεξικού είναι μεγάλα και δε φαίνονται ολόκληρα στη λίστα.

Στο χώρο αυτό υπάρχει η δυνατότητα αλλαγής του πλάτους, σε περίπτωση που το λήμμα δε φαίνεται ολόκληρο. Το πλάτος αλλάζει με την αλλαγή μεγέθους του παραθύρου του λεξικού.

### Χώρος απόδοσης λήμματος

Είναι ο χώρος στον οποίο εμφανίζεται η αγγλική απόδοση ενός ελληνικού λήμματος ή η ελληνική απόδοση ενός αγγλικού λήμματος.

Στο χώρο αυτό υπάρχει η δυνατότητα αλλαγής του πλάτους, σε περίπτωση που η απόδοση δε φαίνεται ολόκληρη. Το πλάτος αλλάζει με την αλλαγή μεγέθους του παραθύρου του λεξικού.

### Πλαίσιο ερμηνείας

Εμφανίζονται οι ερμηνείες των λημμάτων. Για να εμφανιστεί η ερμηνεία ενός λήμματος, αυτό πρέπει να επιλεγεί στη λίστα αποτελεσμάτων.

Σε κάποια λήμματα αντί για περιγραφή υπάρχει δεξί βέλος που δείχνει σε κάποιο άλλο λήμμα. Κάνετε αναζήτηση σε αυτό λήμμα για να δείτε την επιθυμητή περιγραφή.

Ενδέχεται κάποια λήμματα να περιέχουν πίνακες οι οποίοι δεν εμφανίζονται στο πλαίσιο περιγραφής. Στη θέση τους υπάρχει μέσα στην περιγραφή σήμανση της μορφής {Σχήμα}. Με διπλό πάτημα του πλήκτρου του ποντικιού πάνω στη σήμανση αυτή εμφανίζεται νέο πλαίσιο που περιέχει τον κατάλληλο πίνακα. Πατώντας το πλήκτρο του ποντικιού πάνω στον πίνακα το πλαίσιο του πίνακα εξαφανίζεται πάλι.

Άμα έχετε εισάγει επεκτάσεις στις περιγραφές υπαρχόντων λημμάτων του λεξικού, αυτές εμφανίζονται στο τέλος της κανονικής περιγραφής με της σήμανση: «Συμπλήρωση δική σας».

### Εξοικονόμηση χώρου στην επιφάνεια εργασίας

Υπάρχει η δυνατότητα το Λεξικό Ναυτικών & Ναυτιλιακών Όρων να λειτουργεί στην επιφάνεια εργασίας σας καταλαμβάνοντας το λιγότερο δυνατό χώρο για να έχετε μεγαλύτερη ορατότητα για τις άλλες εφαρμογές που χρησιμοποιείτε.

Το πλάτος του παραθύρου του Λεξικού Ναυτικών & Ναυτιλιακών Όρων μπορεί να στενέψει τόσο ώστε να είναι ορατά μόνο το πλαίσιο αναζήτησης λήμματος και η λίστα αποτελεσμάτων αναζήτησης. Σε αυτή την κατάσταση του Λεξικού Ναυτικών & Ναυτιλιακών Όρων η ερμηνεία κάθε λήμματος εμφανίζεται σε νέο πλαίσιο το οποίο προβάλλεται μπροστά από τη λίστα αποτελεσμάτων, όπως φαίνεται στην ακόλουθη εικόνα. Ο μόνος περιορισμός που επιβάλλεται σε αυτή τη λειτουργία είναι ότι η επιλογή κάθε λήμματος πρέπει να γίνεται μόνο με το ποντίκι και όχι με το πληκτρολόγιο.

### Πλήκτρο ένδειξης/επιλογής γλώσσας

Η σημαία που εμφανίζεται πάνω στο πλήκτρο δείχνει το τρέχον λεξικό χρήσης. Σε κάθε νέα αναζήτηση το τρέχον λεξικό μπορεί να αλλάξει ανάλογα με το πρώτο γράμμα του κειμένου που πληκτρολογείτε στο πλαίσιο αναζήτησης. Ανάλογα αλλάζει και η σημαία στο πλήκτρο.

Πριν την πληκτρολόγηση, με το πάτημα του πλήκτρου μπορεί να αλλάξει η γλώσσα του πληκτρολογίου από αγγλικά σε ελληνικά ή αντίστροφα. Η αλλαγή φαίνεται στους περισσότερους υπολογιστές σε κατάλληλη ένδειξη στο κάτω μέρος της οθόνης δίπλα στην ημερομηνία.

### Πλήκτρο προηγούμενου λήμματος και πλήκτρο λίστας προηγουμένων λημμάτων

Με το πλήκτρο προηγούμενου λήμματος εμφανίζεται το λήμμα που είχε επιλεγεί πριν από το τρέχον. Διαδοχικές χρήσεις της επιλογής αυτής οδηγούν στην εμφάνιση, με αντίστροφη σειρά, των λημμάτων που έχουν επιλεγεί στη λίστα.

Κάθε φορά που επιλέγετε ένα λήμμα στη λίστα αποτελεσμάτων αυτό προστίθεται στη λίστα προηγούμενων λημμάτων. Για να αναζητήσετε κάποιο προηγούμενο λήμμα, αντί να μετακινηθείτε προς τα πίσω μπορείτε να το επιλέξετε μέσα από τη λίστα που εμφανίζεται με τη χρήση του πλήκτρου αυτού.

### Πλήκτρο επόμενου λήμματος και πλήκτρο λίστας επομένων λημμάτων

Όταν μετακινείστε με το πλήκτρο προηγούμενου λήμματος αντίστροφα προς τα προηγούμενα λήμματα που είχατε επιλέξει, με το πλήκτρο επόμενου λήμματος μπορείτε να μετακινηθείτε προς τα εμπρός πάλι. Είναι δηλαδή η αντίστροφη λειτουργία από αυτή του πλήκτρου προηγούμενων λημμάτων.

Με το πλήκτρο λίστας επομένων λημμάτων εμφανίζεται λίστα που περιέχει σε ορθή σειρά τα λήμματα στα οποία έχετε μεταφερθεί με το πλήκτρο προηγούμενου λήμματος. Μπορείτε να μετακινηθείτε σε κάποιο από αυτά τα λήμματα επιλέγοντάς το από τη λίστα.

### Πλήκτρα αντιγραφής και επικόλλησης

Το πλήκτρο αντιγραφής του Λεξικού Ναυτικών & Ναυτιλιακών Όρων αντιγράφει το επιλεγμένο λήμμα από τη λίστα αποτελεσμάτων αναζήτησης ή το κείμενο από το πλαίσιο της ερμηνείας στο clipboard των Windows. Το αντιγραμμένο κείμενο μπορεί ύστερα να επικολληθεί στο πλαίσιο αναζήτησης λημμάτων, με χρήση του πλήκτρου επικόλλησης του Λεξικού Ναυτικών & Ναυτιλιακών Όρων, ή σε κάποια άλλη εφαρμογή που τρέχει εκείνη τη στιγμή στον υπολογιστή (π.χ. επεξεργαστής κειμένου ή λογιστικό φύλλο) χρησιμοποιώντας τη λειτουργία επικόλλησης εκείνης της εφαρμογής.

Αν κατά την αντιγραφή ο δρομέας βρίσκεται στο πλαίσιο της ερμηνείας τότε αυτό που αντιγράφεται είναι το κείμενο της ερμηνείας (ολόκληρο ή το επιλεγμένο τμήμα του αν υπάρχει). Σε αντίθετη περίπτωση, αν έχει επιλεγεί κάποιο λήμμα στη λίστα αποτελεσμάτων τότε αντιγράφεται το επιλεγμένο λήμμα.

Με το πλήκτρο επικόλλησης του Λεξικού Ναυτικών & Ναυτιλιακών Όρων μπορεί επίσης να επικολληθεί στο πλαίσιο αναζήτησης κείμενο που έχει αντιγραφεί από άλλη εφαρμογή του υπολογιστή.

Σημείωση

Αν κατά την επικόλληση ελληνικού κειμένου που προέρχεται από το Λεξικό Ναυτικών & Ναυτιλιακών Όρων σε κάποια άλλη εφαρμογή το κείμενο δεν εμφανιστεί σε ελληνικά τότε δοκιμάστε στο Λεξικό Ναυτικών & Ναυτιλιακών Όρων να αντιγράψετε ξανά το κείμενο στο clipboard, έχοντας πριν επιλέξει ως γλώσσα πληκτρολόγησης τα ελληνικά (όπως φαίνεται στην ένδειξη γλώσσας στην κάτω δεξιά γωνία της οθόνης σας). Η επικόλληση πλέον του κειμένου στην άλλη εφαρμογή θα γίνει σωστά.

### Πλήκτρο εκτύπωσης

Με το πλήκτρο αυτό εκτυπώνεται το τρέχον λήμμα, δηλαδή το λήμμα που είναι επιλεγμένο στη λίστα αποτελεσμάτων αναζήτησης. Πρώτα εμφανίζεται το παράθυρο επιλογής του εκτυπωτή, και πατώντας το Ok εκτυπώνεται το λήμμα με την ερμηνεία του.

### Πλήκτρο σύνθετων αναζητήσεων

Το πλήκτρο αυτό εμφανίζει το ακόλουθο παράθυρο, το οποίο σας επιτρέπει να κάνετε σύνθετες αναζητήσεις λημμάτων.

Μπορείτε να αναζητήσετε τα λήμματα που «αρχίζουν με», «περιέχουν» ή «καταλήγουν» σε κάποια λέξη ή ακολουθία γραμμάτων. Μπορείτε επίσης να κάνετε συνδυασμό όλων ή κάποιων από αυτά τα κριτήρια για ακόμα πιο συγκεκριμένα αποτελέσματα.

#### Παραδείγματα

· Εισάγοντας «πλοιο» στο πρώτο πλαίσιο του παραθύρου αυτού και πατώντας Ok επιστρέφονται όλα τα λήμματα που ξεκινούν με τη συγκεκριμένη ακολουθία χαρακτήρων, π.χ. Πλοίο, Πλοίο ακυβέρνητο, Πλοιογέφυρα κ.ά.

· Εισάγοντας «τομη» στο τρίτο πλαίσιο επιστρέφονται όλα τα λήμματα που καταλήγουν σε «τομη», π.χ. Γωνιακή τομή, Μηκοτομή κ.ά.

· Εισάγοντας «κινητο» στο δεύτερο πλαίσιο επιστρέφονται όλα τα λήμματα που περιέχουν «κινητο», π.χ. Ακινητοποίηση, Κινητός, Χειροκίνητος κ.ά.

· Εισάγοντας «πλοιο» στο πρώτο πλαίσιο και «ων» στο τελευταίο επιστρέφονται όλα τα λήμματα που ξεκινούν με «πλοιο» και καταλήγουν σε «ων», π.χ. Πλοίο αγημάτων.

### Πλήκτρο αναζήτησης στις ερμηνείες του λεξικού

Με το πλήκτρο αυτό πραγματοποιείται αναζήτηση στις ερμηνείες των λημμάτων του λεξικού. Πληκτρολογείτε μία λέξη στο πλαίσιο αναζήτησης και πατώντας Ok η λέξη αναζητείται σε όλες τις ερμηνείες των λημμάτων του λεξικού.

##### Προσοχή

Η διαδικασία είναι αρκετά χρονοβόρα. Σε κάποιους υπολογιστές ίσως χρειαστεί μερικά λεπτά για να ολοκληρωθεί.

### Πλήκτρο ενεργοποίησης Γρήγορης Μετάφρασης

Η λειτουργία αυτή πραγματοποιεί σύνδεση του Λεξικού Ναυτικών & Ναυτιλιακών Όρων με τις άλλες εφαρμογές που τρέχουν στον υπολογιστή σας και σας προσφέρει τη δυνατότητα αναζήτησης στο Λεξικό Ναυτικών & Ναυτιλιακών Όρων λέξεων που βρίσκονται σε άλλες εφαρμογές, επιτρέποντάς σας να κάνετε λιγότερες κινήσεις από αυτές που κανονικά απαιτούνται για τη λειτουργία του λεξικού.

Ας εξετάσουμε την περίπτωση που θέλετε να αναζητήσετε την ερμηνεία ενός μεγάλου αριθμού αγγλικών λέξεων που περιλαμβάνονται σε ένα κείμενο. Το κείμενο αυτό το έχετε ανοίξει με κάποιον επεξεργαστή κειμένου και θέλετε μία μία να μεταφέρετε τις λέξεις στο λεξικό για αναζήτηση. Η κανονική διαδικασία για κάθε λέξη είναι η εξής:

· Φέρνετε τον επεξεργαστή κειμένου στο προσκήνιο.

· Επιλέγετε στο κείμενο τη λέξη.

· Πραγματοποιείτε αντιγραφή της λέξης.

· Φέρνετε το Λεξικό Ναυτικών & Ναυτιλιακών Όρων στο προσκήνιο.

· Επικολλείτε τη λέξη στο πλαίσιο αναζήτησης λήμματος. Βρίσκετε την επιθυμητή ερμηνεία.

Κάνετε τα ίδια βήματα για κάθε άλλη λέξη.

Ας εξετάσουμε τώρα τι προσφέρει η λειτουργία γρήγορης μετάφρασης. Για να μπει το Λεξικό Ναυτικών & Ναυτιλιακών Όρων σε κατάσταση γρήγορης μετάφρασης πρέπει να πατήσετε το πλήκτρο ενεργοποίησης:

Ο τίτλος στο παράθυρο του Λεξικού Ναυτικών & Ναυτιλιακών Όρων αλλάζει και γίνεται “Λεξικό Ναυτικών και Ναυτιλιακών Όρων – Γρήγορη Μετάφραση”, ενώ το εικονίδιο του πλήκτρου γίνεται:

Τώρα, η αναζήτηση της ερμηνείας λέξεων που βρίσκονται σε έναν επεξεργαστή κειμένου γίνεται ως εξής:

· Φέρνετε τον επεξεργαστή κειμένου στο προσκήνιο. Το Λεξικό Ναυτικών & Ναυτιλιακών Όρων πραγματοποιεί σμίκρυνση και εμφανίζεται μόνο στη μπάρα εργασιών των Windows.

· Επιλέγετε στο κείμενο τη λέξη.

· Πραγματοποιείτε αντιγραφή της λέξης. Το Λεξικό Ναυτικών & Ναυτιλιακών Όρων έρχεται αυτόματα στο προσκήνιο με τη λέξη που έχετε αντιγράψει να έχει ήδη μεταφερθεί στο πλαίσιο αναζήτησης λήμματος του λεξικού και, εφόσον η λέξη βρέθηκε στο λεξικό, η ερμηνεία να εμφανίζεται στο αντίστοιχο πλαίσιο.

Κάνετε τα ίδια βήματα για κάθε άλλη λέξη.

Είναι φανερό ότι το όφελος από τη χρήση της λειτουργίας γρήγορης μετάφρασης γίνεται μεγαλύτερο όσο μεγαλώνει ο αριθμός των λέξεων από κάποιο κείμενο που θέλετε να αναζητήσετε στο Λεξικό Ναυτικών & Ναυτιλιακών Όρων. Η χρήση της λειτουργίας αυτής συστήνεται όταν ασχολείστε με την ανάγνωση ή συγγραφή κάποιου ηλεκτρονικού βιβλίου, λογιστικού φύλλου, ιστοσελίδας ή οποιασδήποτε άλλης μορφής κειμένου.

Για να βγει το Λεξικό Ναυτικών & Ναυτιλιακών Όρων από την κατάσταση γρήγορης μετάφρασης και να επιστρέψει στην κανονική του κατάσταση, πρέπει να πατήσετε το πλήκτρο απενεργοποίησης της γρήγορης μετάφρασης.

Ο τίτλος του παραθύρου επανέρχεται σε “Λεξικό Ναυτικών και Ναυτιλιακών Όρων” και το πλήκτρο ανακτά το κανονικό του εικονίδιο.

### Πλήκτρο επεξεργασίας λημμάτων

Το Λεξικό Ναυτικών & Ναυτιλιακών Όρων σας δίνει τη δυνατότητα να εισάγετε δικά σας λήμματα και να εμπλουτίσετε την περιγραφή των υπαρχόντων λημμάτων.

Το συγκεκριμένο πλήκτρο εμφανίζει το ακόλουθο μενού επιλογών, μέσω των οποίων πραγματοποιείται η επεξεργασία των λημμάτων.

Εμφάνιση Επεξεργασμένων Λημμάτων

Εισαγωγή Νέου Λήμματος

Τροποποίηση Λήμματος

Διαγραφή Λήμματος

### Εμφάνιση επεξεργασμένων λημμάτων

Το λεξικό σας δίνει τη δυνατότητα να εισάγετε δικά σας λήμματα και να εμπλουτίσετε την περιγραφή των υπαρχόντων λημμάτων. Με το πλήκτρο εμφάνισης επεξεργασμένων λημμάτων έχετε τη δυνατότητα να φιλτράρετε την αναζήτησή σας και να εμφανίσετε στη λίστα αποτελεσμάτων μόνο τα λήμματα τα οποία έχετε εισάγει ή τροποποιήσει. Αυτά που έχετε εισάγει εμφανίζονται στη λίστα με αστερίσκο (*) στο τέλος.

### Εισαγωγή Νέου Λήμματος

Το Λεξικό Ναυτικών & Ναυτιλιακών Όρων δίνει τη δυνατότητα εισαγωγής νέων λημμάτων. Τα νέα λήμματα ενσωματώνονται πλήρως στη λειτουργία του λεξικού και εμφανίζονται στις αναζητήσεις ανάμεσα στα υπάρχοντα λήμματα του λεξικού, έχοντας ως ένδειξη έναν αστερίσκο (*) στο τέλος του λήμματος.

Με το πλήκτρο αυτό εμφανίζεται το παράθυρο εισαγωγής νέου λήμματος

Για το νέο λήμμα πρέπει να εισαχθούν τα στοιχεία: αγγλικό λήμμα, ελληνικό λήμμα και περιγραφή. Στο τέλος με το πλήκτρο Εισαγωγή το λήμμα εισάγεται στο λεξικό, ενώ με το πλήκτρο Ακύρωση η διαδικασία ακυρώνεται και επιστρέφετε στη λειτουργία του λεξικού.

Να σημειωθεί ότι τα λήμματα αποθηκεύονται στο σκληρό δίσκο του υπολογιστή. Αν λειτουργείτε το λεξικό από το cd, τότε κατά την εισαγωγή του πρώτου λήμματος θα εμφανιστεί παράθυρο που θα ζητά να ορίσετε το φάκελο στο δίσκο του υπολογιστή σας στον οποίο θα αποθηκεύονται οι τροποποιήσεις που κάνετε στο λεξικό. Μπορείτε ελεύθερα να κρατήσετε το φάκελο που προτείνει το πρόγραμμα και να πατήσετε απλά το πλήκτρο Ok χωρίς να χρειαστεί να κάνετε τίποτε άλλο.

Το γεγονός ότι τα στοιχεία των λημμάτων που έχουν τροποποιηθεί ή εισαχθεί αποθηκεύονται στο σκληρό δίσκο έχει ως επακόλουθο ότι άμα λειτουργείτε το λεξικό σε διαφορετικούς υπολογιστές οι τροποποιήσεις σας δε θα είναι ορατές παρά μόνο στον υπολογιστή που τις κάνετε.

### Τροποποίηση Λήμματος

Με την επιλογή της τροποποίησης λήμματος εμφανίζεται το παράθυρο τροποποίησης λήμματος

Η τροποποίηση είναι δυνατή σε όλα τα λήμματα του λεξικού.

Για τα υπάρχοντα λήμματα η μόνη τροποποίηση που επιτρέπεται είναι η πρόσθεση κειμένου στην περιγραφή. Στις αναζητήσεις του λήμματος το νέο κείμενο εμφανίζεται στο τέλος του υπάρχοντος με την ένδειξη «Συμπλήρωση δική σας».

Για τα λήμματα που έχει εισάγει κάποιος χρήστης η τροποποίηση επιτρέπεται σε όλα τα στοιχεία του λήμματος.

Για την αποθήκευση των τροποποιημένων λημμάτων ισχύει ό,τι αναφέρεται και στο θέμα της εισαγωγής νέου λήμματος.

### Διαγραφή Λήμματος

Διαγραφή στο λεξικό επιτρέπεται μόνο για τα λήμματα που έχει εισάγει κάποιος χρήστης. Δηλαδή για τα λήμματα που εμφανίζονται με αστερίσκο (*) στη λίστα αποτελεσμάτων. Για όλα τα άλλα λήμματα το πλήκτρο παραμένει ανενεργό.

Για να διαγράψετε ένα επεξεργασμένο λήμμα το αναζητάτε ώστε να εμφανιστεί στη λίστα αποτελεσμάτων και στη συνέχεια το επιλέγετε και πατάτε το πλήκτρο διαγραφής. Στις διαγραφές χρειάζεται προσοχή γιατί τα διαγραμμένα λήμματα δεν υπάρχει τρόπος να ανακτηθούν. Αν διαγράψετε κάποιο λήμμα λανθασμένα τότε θα πρέπει να το ξαναεισάγετε.

### Πλήκτρο εμφάνισης πινάκων

Το πλήκτρο αυτό εμφανίζει το ακόλουθο μενού επιλογών.

Κάθε επιλογή εμφανίζει στον browser του υπολογιστή σας τον κατάλληλο πίνακα του λεξικού.

### Πλήκτρο βοήθειας

Το πλήκτρο αυτό εμφανίζει το κείμενο βοήθειας του λεξικού.

### Πλήκτρο παραμονής στην κορυφή

Με το πλήκτρο αυτό έχετε τη δυνατότητα να παραμένει το λεξικό στην κορυφή όλων των παραθύρων που ανοίγονται στον υπολογιστή και να είναι συνέχεια ορατό.

Μπορείτε για ευκολία να στενέψετε το παράθυρο του λεξικού τόσο ώστε να φαίνεται μόνο η λίστα αποτελεσμάτων και να θέσετε σε λειτουργία τη δυνατότητα παραμονής στην κορυφή. Μετακινώντας το λεξικό σε μια άκρη της οθόνης μπορείτε να κάνετε τις αναζητήσεις σας βλέποντας τα στοιχεία των λημμάτων σε μικρά πλαίσια που εξαφανίζονται μετά από λίγο.

### Πλήκτρο εξόδου

Με το πλήκτρο αυτό τερματίζεται η λειτουργία του λεξικού.

### Ένδειξη εγκατάστασης στο σκληρό δίσκο

Επιλέγοντας με το ποντίκι την ένδειξη αυτή ξεκινάει η διαδικασία εγκατάστασης του Λεξικού Ναυτικών & Ναυτιλιακών Όρων στο σκληρό δίσκο.

### Ένδειξη παρουσίασης Εκδόσεων Σταφυλίδη

Επιλέγοντας με το ποντίκι την ένδειξη αυτή εμφανίζεται το παράθυρο Παρουσίασης Εκδόσεων Σταφυλίδη.

### Ένδειξη παρουσίασης πληροφοριών Copyright

Επιλέγοντας με το ποντίκι την ένδειξη αυτή εμφανίζεται το παράθυρο με πληροφορίες copyright του Λεξικού Ναυτικών & Ναυτιλιακών Όρων, καθώς και στοιχεία επικοινωνίας με τις Εκδόσεις Σταφυλίδη.

# Παρουσίαση Εκδόσεων Σταφυλίδη

Στο παράθυρο παρουσίασης των Εκδόσεων Σταφυλίδη μπορεί κανείς να βρει πληροφορίες που αφορούν σε κάποιους από τους τίτλους που έχει κυκλοφορήσει ο Εκδοτικός Οίκος. Η πλοήγηση ανάμεσα στους τίτλους γίνεται επιλέγοντας ένα από τους τίτλους με το ποντίκι στο αριστερό μέρος του παραθύρου. Για κάθε τίτλο εμφανίζεται περιγραφικό κείμενο στο κέντρο του παραθύρου και σχετική φωτογραφία στο δεξί μέρος του παραθύρου.

Μία επιπλέον λειτουργία του Λεξικού Ναυτικών & Ναυτιλιακών Όρων που γίνεται μέσα από αυτό το παράθυρο είναι η απεγκατάσταση από τον σκληρό δίσκο. Η λειτουργία αυτή μπορεί να πραγματοποιηθεί από το εικονίδιο που βρίσκεται στο κάτω μέρος του παραθύρου. Αν το Λεξικό Ναυτικών & Ναυτιλιακών Όρων λειτουργεί από το cd τότε το εικονίδιο δεν εμφανίζεται. Αν αντίθετα το Λεξικό Ναυτικών & Ναυτιλιακών Όρων έχει ήδη εγκατασταθεί στο σκληρό δίσκο και λειτουργεί από εκεί, τότε το εικονίδιο αυτό εμφανίζεται και πραγματοποιεί τη λειτουργία της αφαίρεσης του Λεξικού Ναυτικών & Ναυτιλιακών Όρων από το σκληρό δίσκο.

#

# Εγκατάσταση στον σκληρό δίσκο

Υπάρχει η δυνατότητα το λεξικό να εγκατασταθεί στο σκληρό δίσκο του υπολογιστή σας και να λειτουργεί από εκεί. Ένας λόγος για να κάνετε κάτι τέτοιο είναι η ταχύτητα λειτουργίας, καθώς ο σκληρός δίσκος του υπολογιστή λειτουργεί κατά κανόνα αρκετά γρηγορότερα από τη συσκευή CD-ROM.

Η διαδικασία της εγκατάστασης ενεργοποιείται από την ένδειξη εγκατάστασης στο σκληρό δίσκο. Πατώντας την ένδειξη εμφανίζεται παράθυρο που ζητά να ορίσετε το φάκελο στον οποίο θα εγκατασταθεί η εφαρμογή. Μπορείτε να ορίσετε ένα καινούριο φάκελο ή πιο απλά να αποδεχτείτε το φάκελο που προτείνει το πρόγραμμα. Πατώντας Ο k πραγματοποιείται η εγκατάσταση, κατά τη διάρκεια της οποίας αντιγράφονται τα αρχεία από το cd στο σκληρό δίσκο και δημιουργείται εικονίδιο στην επιφάνεια εργασίας. Μπορείτε πλέον να λειτουργείτε το λεξικό μέσα από αυτό το εικονίδιο.

### Απεγκατάσταση από το σκληρό δίσκο

Εφόσον το Λεξικό Ναυτικών & Ναυτιλιακών Όρων είναι εγκατεστημένο στο σκληρό δίσκο υπάρχει η δυνατότητα απεγκατάστασής του για να αφαιρεθεί από το σκληρό δίσκο.

Η διαδικασία της απεγκατάστασης ενεργοποιείται από το παράθυρο της παρουσίασης των Εκδόσεων Σταφυλίδη και συγκεκριμένα από το εικονίδιο που υπάρχει στο κάτω μέρος του παραθύρου με την ένδειξη «Απεγκατάσταση από τον σκληρό δίσκο». Πατώντας το εικονίδιο εμφανίζεται παράθυρο που ζητά επιβεβαίωση για να ξεκινήσει τη διαδικασία. Πατώντας Ναι, το Λεξικό Ναυτικών & Ναυτιλιακών Όρων αφαιρείται από τον σκληρό δίσκο, όπως αφαιρείται και το εικονίδιο που είχε δημιουργηθεί στην επιφάνεια εργασίας.

#

# Problems with the display of Greek characters

In case Greek characters are not displayed correctly on your PC you can do the following to fix the problem on Windows XP:

Press Start, then select Control Panel and double-click on Regional and Language Options. This opens a window which has three tabs. Click on the third tab labeled Advanced. The first frame with the title Language for non-Unicode programs contains a drop-down list box, in which you select Greek and press OK.

At this point you may have to insert Windows installation CD or DVD for this change to be completed. Then you will have to restart the computer for the new setting to be effective.